**projektas**

**reg. Nr. T-182**

**2.25.darbotvarkės klausimas**

**Pasvalio rajono savivaldybės taryba**

# sprendimas

**Dėl viešosios įstaigos pasvalio pirminės asmens sveikatos priežiūros centro vadovo mėnesinio darbo užmokesčio nustatymo**

2019 m. rugsėjo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos sveikatos priežiūros įstaigų įstatymo 151 straipsniu, Lietuvos Respublikos sveikatos apsaugos ministro 2019 m. rugpjūčio 28 d. įsakymo Nr. V-1029 „Dėl Lietuvos Respublikos sveikatos apsaugos ministro 2019 m. kovo 25 d. įsakymo Nr. V-361 „Dėl Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinės algos kintamosios dalies dydžio nustatymo tvarkos aprašo patvirtinimo“ pakeitimo“ 2.1 punktu, atsižvelgdama į viešosios įstaigos Pasvalio pirminės asmens sveikatos priežiūros centro 2019 m. rugpjūčio 20 d. raštą Nr. R3-227 „Dėl informacijos“, Pasvalio rajono savivaldybės taryba nusprendžia:

1. Nustatyti viešosios įstaigos Pasvalio pirminės asmens sveikatos priežiūros centro vyriausiajam gydytojui Viliui Povilioniui mėnesinį darbo užmokestį:

1.1. pastovioji mėnesinio darbo užmokesčio dalis – 2817 Eur;

1.2. kintamosios darbo užmokesčio dalies dydis– 20 procentų mėnesinio darbo užmokesčio pastoviosios dalies, taikomas iki 2020 m. balandžio 30 d.

2. Įgalioti Pasvalio rajono savivaldybės administracijos direktorių padaryti pakeitimus darbo sutartyje, vadovaujantis šio sprendimo 1 punktu ir ją pasirašyti.

3. Įpareigoti įstaigą taikyti šio sprendimo 1 punkte nurodytą kintamąją mėnesinės algos dalį iki 2020 m. balandžio 30 d.

4. Pripažinti netekusiais galios:

4.1. Pasvalio rajono savivaldybės tarybos 2015 m. vasario 19 d. sprendimo Nr. T1-29 „Dėl Viliaus Povilionio paskyrimo į viešosios įstaigos Pasvalio pirminės asmens sveikatos priežiūros centro vadovo – vyriausiojo gydytojo – pareigas“ 2 punktą;

4.2 Pasvalio rajono savivaldybės tarybos 2019 m. balandžio 30 d. sprendimą Nr. T1-79 „Dėl viešosios įstaigos Pasvalio pirminės asmens sveikatos priežiūros centro vadovo mėnesinės algos kintamosios dalies dydžio nustatymo“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Socialinės paramos ir sveikatos skyriaus

vyriausioji specialistė (Savivaldybės gydytoja) Dalia Vasiliūnienė

2019-09-10, tel. (8 451) 54 086

Suderinta DVS Nr. RTS-200

Pasvalio rajono savivaldybės tarybai

**AIŠKINAMASIS RAŠTAS**

**Dėl viešosios įstaigos pasvalio pirminės asmens sveikatos priežiūros centro vadovo mėnesinio darbo užmokesčio nustatymo**

**2019-09-10**

Pasvalys

1. **Problemos esmė**

Sprendimo projektu siūloma nustatyti VšĮ Pasvalio pirminės asmens sveikatos priežiūros centro vyr. gydytojui Viliui Povilioniui mėnesinio darbo užmokesčio dydį, kuris, vadovaujantis Lietuvos Respublikos sveikatos priežiūros įstaigų įstatymo 151 straipsnio 1 punktu, susideda iš pastoviosios ir kintamosios algos dalių.

Sprendimo projektas parengtas atsižvelgiant į tai, kad nuo 2019 m. rugsėjo 1 d. įsigaliojo Lietuvos Respublikos sveikatos priežiūros įstaigų įstatymo Nr. I-1367 151 ir 152 straipsnių pakeitimo įstatymas. Šiuo įstatymų naujai reglamentuojamas LNSS viešųjų įstaigų vadovų mėnesinio darbo užmokesčio apskaičiavimas. Vadovaujantis šio įsakymo 3 straipsnio 3 punktu, įsigaliojus šiam įstatymui iki šio įstatymo nustatytas LNSS viešųjų įstaigų vadovaujančiojo darbuotojo gauto mėnesinio darbo užmokesčio dydis turi būti perskaičiuotas atsižvelgiant į šio įstatymo 1 straipsnyje išdėstyto Lietuvos Respublikos sveikatos priežiūros įstaigų įstatymo 151 straipsnio nuostatas.

Mėnesinės algos pastovioji dalis VšĮ Pasvalio pirminės asmens sveikatos priežiūros centro vyr. gydytojui Viliui Povilioniui buvo nustatyta Savivaldybės tarybos 2015 m. vasario 19 d. sprendimu Nr. T1-29 „Dėl Viliaus Povilionio paskyrimo į viešosios įstaigos Pasvalio pirminės asmens sveikatos priežiūros centro vadovo – vyriausiojo gydytojo – pareigas“, taikant koeficientą (valstybės politikų, teisėjų, valstybės pareigūnų ir valstybės tarnautojų pareiginės algos (atlyginimo) baziniais dydžiais), nustatytą Lietuvos nacionalinės sveikatos sistemos viešųjų įstaigų, kuriose dirba nuo 101 iki 200 darbuotojų.

Vadovaujantis pakeistu Lietuvos Respublikos sveikatos priežiūros įstaigų įstatymo 151 straipsnio 2 punktu, LNSS viešųjų įstaigų, teikiančių Privalomojo sveikatos draudimo fondo lėšomis apmokamas asmens sveikatos priežiūros paslaugas, vadovų mėnesinio darbo užmokesčio pastoviosios dalies dydis nustatomas praėjusių kalendorinių metų jų vadovaujamos įstaigos vieno etato gydytojų ir slaugytojų vidutinio mėnesiniodarbo užmokesčio svertinį vidurkį dauginant iš koeficiento, kuris yra apskaičiuotas atsižvelgus į šiuos kriterijus: LNSS viešųjų įstaigų praėjusiais kalendoriniais metais iš Privalomojo sveikatos draudimo fondo biudžeto gautų pajamų dydį ir praėjusiais kalendoriniais metais gydytojų (įskaitant gydytojus odontologus) ir slaugytojų (įskaitant akušerius) faktiškai užimtų etatų skaičių. LNSS viešųjų įstaigų vadovų mėnesinio darbo užmokesčio pastoviosios dalies dydis nustatomas pagal šiame straipsnyje pateiktas formules.

Sveikatos priežiūros įstaigų įstatymo 151 straipsnio 10 punktas nustato, kad LNSS viešųjų įstaigų vadovaujančiųjų darbuotojų mėnesinio darbo užmokesčio kintamosios dalies dydis priklauso nuo praėjusių kalendorinių metų jų vadovaujamos įstaigos veiklos rezultatų ir nustatomas vieniems metams. LNSS viešųjų įstaigų veiklos rezultatų vertinimo kiekybinių ir kokybinių rodiklių ir vadovaujančiųjų darbuotojų mėnesinio darbo užmokesčio kintamosios dalies nustatymo tvarkos aprašą tvirtina sveikatos apsaugos ministras. Visais atvejais mėnesinio darbo užmokesčio kintamosios dalies dydis negali viršyti 20 procentų vadovaujančiajam darbuotojui nustatyto mėnesinio darbo užmokesčio pastoviosios dalies dydžio.

Savivaldybės tarybos 2019 m. balandžio 30 d. sprendimu Nr. T1-79 „Dėl viešosios įstaigos Pasvalio pirminės asmens sveikatos priežiūros centro vadovo mėnesinės algos kintamosios dalies dydžio nustatymo“, atsižvelgiant į VšĮ Pasvalio pirminės asmens sveikatos priežiūros centro 2018 m. veiklos rezultatus, Viliui Povilioniui buvo nustatyta 40 procentų dydžio mėnesinės algos kintamoji dalis.

Respublikos sveikatos apsaugos ministro 2019 m. rugpjūčio 28 d. įsakymo Nr. V-1029 „Dėl Lietuvos Respublikos sveikatos apsaugos ministro 2019 m. kovo 25 d. įsakymo Nr. V-361 „Dėl Lietuvos nacionalinės sveikatos sistemos viešųjų įstaigų vadovų ir jų pavaduotojų mėnesinės algos kintamosios dalies dydžio nustatymo tvarkos aprašo patvirtinimo“ pakeitimo“ 2 punktas nustato, kad Lietuvos nacionalinės sveikatos sistemos valstybės ir savivaldybių viešųjų įstaigų (toliau – LNSS viešoji įstaiga) vadovams nustatytos mėnesinio darbo užmokesčio kintamosios dalies dydis 2019 m. rugsėjo 1 d. perskaičiuojamas šia tvarka:

|  |  |
| --- | --- |
| **Mėnesinio darbo užmokesčio kintamosios dalies, nustatytos iki 2019 m. gegužės 1 d., dydis (proc.)** | **Mėnesinio darbo užmokesčio kintamosios dalies dydis nuo 2019 m. rugsėjo 1 d. (proc.)** |
| 5 | 2,5 |
| 6 | 3 |
| 7 | 3,5 |
| 8 | 4 |
| 9 | 4,5 |
| 10 | 5 |
| 20 | 10 |
| 30 | 15 |
| **40** | **20** |

VšĮ Pasvalio pirminės asmens sveikatos priežiūros centras 2019 m. rugpjūčio 20 d. rašte Nr. R3-227 „Dėl informacijos“, pateikė darbo užmokesčio skaičiavimus atliktus vadovaujantis Lietuvos Respublikos sveikatos priežiūros įstaigų įstatymo Nr. I-1367 151 ir 152 straipsnių pakeitimo įstatymu (raštas pridedamas). Paskaičiavimai atlikti LNSS viešųjų įstaigų mėnesinio darbo užmokesčio skaičiuokle, kuri yra patalpinta Sveikatos apsaugos ministerijos interneto svetainėje, adresu <http://sam.lrv.lt/dydzio-nustatymas-nuo-2019-09-01>.

**2. Kokios siūlomos naujos teisinio reguliavimo nuostatos ir kokių rezultatų laukiama**

Priimtas sprendimo projektas įtakos korupcijai neturės.

**3. Skaičiavimai, išlaidų sąmatos, finansavimo šaltiniai**

Sprendimo įgyvendinimui bus naudojamos Privalomojo sveikatos draudimo lėšos.

**4. Numatomo teisinio reguliavimo poveikio vertinimo rezultatai**, **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti**

Nereikia.

**6. Sprendimo projekto iniciatoriai**

Savivaldybės meras, Socialinės paramos ir sveikatos skyriaus vyriausioji specialistė (Savivaldybės gydytoja).

**7. Sprendimo projekto rengimo metu gauti specialistų vertinimai ir išvados**

Nėra.

PRIDEDAMA. VšĮ Pasvalio PASPC raštas, 3 lapai.

Socialinės paramos ir sveikatos skyriaus

vyriausioji specialistė (Savivaldybės gydytoja) Dalia Vasiliūnienė